28.3.2007 Jurnalul Oficial al Uniunii Europene L 87/9 DIRECTIVE DIRECTIVA 2007/18/CE A COMISIEI din 27 martie 2007 de modificare a Directivei 2006/48/CE a Parlamentului European și a Consiliului privind excluderea sau includerea anumitor instituții din sfera de aplicare și tratamentul expunerilor față de băncile de dezvoltare multilaterală (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 2006/48/CE a Parlamentului European şi a Consiliului din 14 iunie 2006 privind iniţierea și exercitarea activității instituțiilor de credit (reformare) (!), în special articolul 150 alineatul (1) literele (d) și (), întrucât: Articolul 2 din Directiva 2006/48/CE enumeră acele instituţii care sunt excluse în mod explicit din sfera de aplicare a directivei. Ministerul danez al Afacerilor Economice şi Industriei a solicitat retragerea Dansk Landbrugs Realkreditfond de pe lista menționată la articolul 2 din Directiva 2006/48/CE. O reexaminare a statutului juridic și a structurii specifice a Dansk Landbrugs Realkreditfond justifică suprimarea acesteia de la articolul 2 din Directiva 2006/48/CE. Ministerul danez al Afacerilor Economice şi Industriei a mai solicitat înlocuirea numelui Danmarks Skibskre- ditfond cu Danmarks Skibskredit AJS, având în vedere modificarea denumirii instituției în cauză. În anexa VI partea 1 punctul 20 la Directiva 2006/48/CE sunt enumerate expunerile față de băncile de dezvoltare multilaterală cărora ar trebui să li se atribuie o ponderare a riscului de 0 %. Banca Mondială, în numele Facilităţii internaționale de finanţare în favoarea imunizării (International Finance Facility for Immunisation — IFFlm), a solicitat includerea celei din urmă în lista din anexa VI partea 1 punctul 20 la Directiva 2006/48/CE. () JO L 177, 30.6.2006, p. 1. (5) Facilitatea internațională de finanțare în favoarea imunizării este un nou tip de instituție internațională de finanțare a dezvoltării. Are o bază financiară formată din angajamente de plată obligatorii din punct de vedere juridic (subvenții), garantate de guvernele statelor donatoare. Fondurile împrumutate prin Facilitatea internațională de finanțare în favoarea imunizării pe piețele internaționale de capital vor finanța programele de imunizare în 70 dintre cele mai sărace țări din lume. IFFlm va acționa asemeni unei bănci față de Alianţa mondială pentru vaccine şi imunizare (Global Alliance for Vaccines and Immunization — GAVI), asigurând fondurile ce vor fi deblocate sub formă de subvenții pentru programele de imunizare din ţările în curs de dezvoltare care întrunesc condițiile pentru acordarea acestora. IFFlm va subcontracta principalele sale două activități entităților multinaționale existente: finanțarea, gestiunea financiară și gestiunea riscurilor vor fi încredințate Băncii Mondiale, iar activitățile de secretariat şi de gestionare a programelor vor fi asigurate de GAVI. IFFlm are un profil de risc echivalent cu cel al băncilor multilaterale de dezvoltare enumerate în anexa VI partea 1 punctul 20 la Directiva 2006/48/CE, putând fi, astfel, inclusă pe lista din anexa VI partea 1 punctul 20 şi putând beneficia de ponderarea de 0% a riscului, menţionată în dispoziția respectivă. Banca Islamică de Dezvoltare (IsDB) a solicitat să fie inclusă pe lista din anexa VI partea 1 punctul 20 la Directiva 2006/48/CE. Banca Islamică de Dezvoltare a fost fondată de guvernele a 29 de țări cu populații predominant musulmane, pentru a favoriza dezvoltarea economică şi progresul social în statele membre şi în comunitățile musulmane, atât individual, cât și în mod solidar, în conformitate cu legile „sharia”. Banca Islamică de Dezvoltare poate între- prinde orice activitate care servește acest scop. Acordul menționează în mod explicit exemple precum investițiile în capitaluri, împrumuturile, finanțarea comerţului şi asistența tehnică.